**Կազմված է 17.05.2024թ. և
 բաղկացած է 3 թերթից**

**Տպագրված է 4 օրինակ**

**Օրինակ 4**

**ՀԱՍՏԱՏՎԱԾ Է`**

**ՀՀ Սյունիքի մարզի**

**Սիսիան համայնքի ավագանու**

**2024թ. մայիսի 17-ի թիվ 057-Ա որոշմամբ**

**Սիսիան համայնքի ղեկավար
\_\_\_\_\_\_\_\_\_\_\_\_\_Ա․Հակոբջանյան**

«**Սառնակունքի համայնքի նախադպրոցական ուսումնական հաստատություն**» **համայնքային ոչ առևտրային կազմակերպության** «**Սիսիանի համայնքի թիվ 1 նախադպրոցական ուսումնական հաստատություն**» **համայնքային ոչ առևտրային կազմակերպությանը**

**ՄԻԱՑՄԱՆ ՊԱՅՄԱՆԱԳԻՐ**

**(կազմված է 17.05.2024թ. և բաղկացած է 3 թերթից)**

**ք. Սիսիան 17.05.2024թ.**

«Սառնակունքի համայնքի նախադպրոցական ուսումնական հաստատություն» ՀՈԱԿ-ը (պետական գրանցման համարը՝ 88.210.01076)` ի դեմս տնօրենի ժ/պ Հասմիկ Իվանյանի, որը գործում է ՀՈԱԿ-ի կանոնադրության հիման վրա, մի կողմից և «Սիսիանի համայնքի թիվ 1 նախադպրոցական ուսումնական հաստատութուն» ՀՈԱԿ-ը (պետական գրանցման համարը 88.210.00891)` ի դեմս տնօրեն Արուս Գասպարյանի, որը գործում է ՀՈԱԿ-ի կանոնադրության հիման վրա, մյուս կողմից, կնքում են սույն ՄԻԱՑՄԱՆ ՊԱՅՄԱՆԱԳԻՐՆ առ այն, որ.

1. Պայմանագրի կողմերը.
	1. «Սառնակունքի համայնքի նախադպրոցական ուսումնական հաստատություն» ՀՈԱԿ-ը (գրանցված է Հայաստանի Հանրապետության իրավաբանական անձանց պետական ռեգիստրի կողմից 17.03.2011թ., գրանցման համարը՝ 88.210.01076, վկայականը՝ 03Ա078720, ՀՎՀՀ՝ 09811649, գտնվելու վայրը՝ ՀՀ Սյունիքի մարզ, գյուղ Սառնակունք):
	2. «Սիսիանի համայնքի թիվ 1 նախադպրոցական ուսումնական հաստատություն» ՀՈԱԿ-ը (գրանցված է Հայաստանի Հանրապետության իրավաբանական անձանց պետական ռեգիստրի կողմից 01.03.2006թ., գրանցման համարը՝ 88.210.00891, վկայականը՝ 03Ա071185, ՀՎՀՀ՝ 09413585, գտնվելու վայրը՝ ՀՀ ք. Սիսիան, Սիսական 17):

2. «Սառնակունքի համայնքի նախադպրոցական ուսումնական հաստատություն» ՀՈԱԿ-ը վերակազմակերպել «Սիսիանի համայնքի թիվ 1 նախադպրոցական ուսումնական հաստատություն» ՀՈԱԿ-ը միացման ձևով:

3. Միացման ձևով վերակազմակերպման կարգը և պայմանները.

Միացման ճանապարհով վերակազմակերպված «Սառնակունքի համայնքի նախադպրոցական ուսումնական հաստատություն» ՀՈԱԿ-ի գործունեության դադարման պետական գրանցումից հետո մեկամսյա ժամկետում Սիսիան համայնքի ավագանու 2024թ. մայիսի 17-ի թիվ 057-Ա որոշմամբ հաստատված փոխանցման ակտի համաձայն՝ «Սառնակունքի համայնքի նախադպրոցական ուսումնական հաստատություն» ՀՈԱԿ-ը հանձնում է, իսկ «Սիսիանի համայնքի թիվ 1 նախադպրոցական ուսումնական հաստատություն» ՀՈԱԿ-ն ընդունում է միացող կազմակերպության առկա հիմնական և շրջանառու միջոցները, այլ գույքը, դրամական մնացորդը, ինչպես նաև դեբիտորական և կրեդիտորական պարտքերը, հաշվարկները:

Հանձնում-ընդունումը կատարվում է համապատասխան ակտերի միջոցով, որոնք ստորագրվում են կողմերի լիազոր ներկայացուցիչների կողմից:

«Սառնակունքի համայնքի նախադպրոցական ուսումնական հաստատություն» ՀՈԱԿ-ը վերակազմակերպված է համարվում՝ նրա գործունեության դադարման պետական գրանցման պահից:

4. Սույն պայմանագրի կողմերը պարտավորվում են իրականացնել միացման գործընթացի հետ կապված հետևյալ գործողությունները.

4.1 սույն պայմանագրի ստորագրման պահից հետո 60 օրվա ժամկետում պայմանագիրը ներկայացնել Սիսիան համայնքի ղեկավարի հաստատմանը,

4.2 սույն պայմանագրի ստորագրման պահից հետո 30 օրվա ժամկետում վերակազմակերպման մասին սահմանված կարգով տեղեկացնել բոլոր պարտատերերին,

4.3 սույն պայմանագրի ստորագրման պահից հետո 60 օրվա ժամկետում կազմել միացող կազմակերպության գույքի, այլ գույքային իրավունքների, ինչպես նաև պարտատերերին և պարտապաններին վերաբերող բոլոր (ներառյալ՝ վիճարկվող) պարտավորությունների «Սիսիանի համայնքի թիվ 1 նախադպրոցական ուսումնական հաստատություն» համայնքային ոչ առևտրային կազմակերպության փոխանցման ակտը և ներկայացնել Սիսիան համայնքի ղեկավարի հաստատմանը:

5. Սույն պայմանագրի ստորագրումից հետո կողմերն իրավունք չունեն կատարել գույքի օտարման գործարքներ՝ առանց Սիսիան համայնքի ղեկավարի գրավոր համաձայնության:

6.Վերակազմակերպման արդյունքում ընդլայնված «Սիսիանի համայնքի թիվ 1 նախադպրոցական ուսումնական հաստատություն» համայնքային ոչ առևտրային կազմակերպությունում շահույթը (պարտավորությունների նկատմամբ պատասխանատվության չափը) տնօրինվում է նրա կանոնադրությամբ սահմանված կարգով՝ առանց հաշվի առնելու շահույթի ստացման (վնասների գոյացման, պարտավորությունների առաջացման) աղբյուրները և ժամկետները:

7. «Սիսիանի համայնքի թիվ 1 նախադպրոցական ուսումնական հաստատություն» ՀՈԱԿ-ը պատասխանատվություն է կրում իրեն միացող «Սառնակունքի համայնքի նախադպրոցական հաստատություն» ՀՈԱԿ-ի պարտավորությունների համար:

8. «Սիսիանի համայնքի թիվ 1 նախադպրոցական ուսումնական հաստատություն» ՀՈԱԿ-ը հանդիսանում է միացող «Սառնակունքի համայնքի նախադպրոցական ուսումնական հաստատություն» ՀՈԱԿ-ի իրավահաջորդը:

9. Սույն պայմանագիրը ուժի մեջ է մտնում ստորագրման պահից, իսկ երրորդ անձանց համար՝ ՀՀ Սյունիքի մարզի Սիսիան համայնքի ղեկավարի որոշումն ավագանու կողմից հաստատվելու պահից:

10. Սույն պայմանագիրը ստորագրեցին.

|  |  |  |
| --- | --- | --- |
| «**Սառնակունքի համայնքի** **նախադպրոցական ուսումնական հաստատություն**» **ՀՈԱԿ-ի****կողմից՝ կազմակերպության տնօրենի ժ/պ՝** **Հասմիկ Իվանյան** |  | «**Սիսիանի համայնքի թիվ 1 նախադպրոցական ուսումնական հաստատություն» ՀՈԱԿ-ի կողմից՝ կազմակերպության տնօրեն՝** **Արուս Գասպարյան** |
|  |  |  |